Caroline Herschel

Caroline Lucretia Herschel (født 16. mars 1750 i Hannover, død 9. januar 1848 samme sted) var en tysk-britisk astronom, og søster av astronomen William Herschel. Hennes viktigste bidrag til astronomi var oppdagelsen av flere kometer, spesielt den periodiske kometen 35P/Herschel-Rigollet.

Tidlig liv 
Herschel var født i Hannover og hennes foreldre var Isaak Herschel og Anna Ilse Moritzen. Faren var av jødisk opprinnelse. Hun hadde en bror med navn William Herschel.

Da Herschel var 10 år fikk hun tyfus, noe som gjorde at hun sluttet å vokse, og ble bare ca. 129 cm høy. På grunn av dette trodde ikke familien hennes at hun noen gang kom til å bli gift, og at det var best for henne at hun forble stuepike. I stedet ble hun en utmerket astronom i samarbeid med sin bror William.

Astronomisk arbeid 
Williams interesse for astronomi startet som en hobby, og han holdt mange foredrag for familien om det han fant ut. Etter hvert ble Caroline like interessert som William. Etter hvert som William utviklet seg i bruk av teleskop, ble Caroline hans assistent.

Når hun hadde tid, studerte hun himmelen med et 27-tommers newtonsk teleskop. Med dette teleskopet oppdaget hun sin første komet i 1786. I perioden 1786-97 oppdaget hun åtte kometer. 

I 1797 fikk Caroline en viktig oppgave av William. William hadde funnet ut at John Flamsteeds stjernekatalog hadde mange uoverensstemmelser, og han ville at Caroline skulle finne alle forskjellene og feilene. Resultatet av dette ble at denne katalogen, Catalouge of Stars, ble utgitt på nytt i 1798, og inneholdt en indeks av hver observasjon av hver stjerne skrevet av John Flamsteed, en liste med skrivefeil og en liste med over 560 stjerner som ikke hadde blitt inkludert tidligere. 

Da William døde i 1822, fortsatte Caroline med sine astronomiske studier, blant annet å bekrefte og kontrollere sin nevø John Herschels arbeid. I 1828 fikk hun Royal Astronomical Societys gullmedalje for sitt arbeid. Ingen kvinne hadde før blitt tildelt denne prisen. 

I 1835 fikk hun sammen med Mary Somerville, som de første to kvinnene noensinne, æresmedlemskap i Royal Astronomical Society. Hun ble også valgt som medlem i Royal Irish Academy. I 1846 fikk ble hun tildelt gullmedalje for vitenskap av kongen av Preussen.

Hun døde i Hannover den 9. mars 1848. Hun er gravlagt i Hannover, på kirkegården i Gartengemeinde.

Videre lesing 
 
 Holmes, Richard.  The Age of Wonder: The Romantic Generation and the Discovery of the Beauty and Terror of Science (2009)  ISBN 978-1-4000-3187-0, extensive coverage of the Herschels

Referanser

Eksterne lenker 
 
 
 Caroline Herschel Biography, SEDS
 Caroline Herschel's Deepsky Objects, SEDS
 About the Herschel Museum of Astronomy
 Obituary of Miss Caroline Lucretia Herschel. Monthly Notices of the Royal Astronomical Society, Vol. 8, p. 64 (1847).
 Bibliography from the Astronomical Society of the Pacific

Personer fra Hannover
Personer fra Slough
Tyske astronomer
Britiske astronomer
Mottakere av Royal Astronomical Societys gullmedalje
Fødsler i 1750
Dødsfall i 1848